เกมฝึกสมอง
ธนาคารเพื่อการเกษตรและสหกรณ์การเกษตร (ธ.ก.ส.) ร่วมกับสมาคมครอสเวิร์ดเกม เอแม็ท คำคม และซูโดกุ แห่งประเทศไทย จัดแข่งขัน &#8220;ธ.ก.ส. ครอสเวิร์ดเกม เยาวชนนานาชาติ ครั้งที่ 27&#8221; ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี วันที่ 28-29 พ.ย. 2558 ที่เซ็นทรัลพลาซา บางนา
20 พ.ย. 2558

ธนาคารเพื่อการเกษตรและสหกรณ์การเกษตร (ธ.ก.ส.) ร่วมกับสมาคมครอสเวิร์ดเกม เอแม็ท คำคม และซูโดกุ แห่งประเทศไทย จัดแข่งขัน “ธ.ก.ส. ครอสเวิร์ดเกม เยาวชนนานาชาติ ครั้งที่ 27” ชิงถ้วยพระราชทานสมเด็จพระเทพรัตนราชสุดาฯ สยามบรมราชกุมารี วันที่ 28-29 พ.ย. 2558 ที่เซ็นทรัลพลาซา บางนา
เป้าหมาย คือ นักเรียนในโรงเรียนธนาคารของ ธ.ก.ส.กว่า 600 แห่งทั่วประเทศ จะได้สนใจเกมฝึกสมองประลองปัญญา เพื่อเพิ่มพูนทักษะความรู้ด้านภาษาอังกฤษ การคิดคำนวณ การวางหมาก วางแผน และยังได้ประมือกับนักแข่งครอสเวิร์ดเกมจาก 12 ประเทศ อย่าง นิวซีแลนด์ สิงคโปร์ ไนจีเรีย เกาหลีใต้ อินโดนีเซีย 
งานนี้มี ลักษณ์ วจนานวัช ผู้จัดการ ธ.ก.ส. เป็นพ่องาน ในฐานะเจ้าพ่อครอสเวิร์ดตั้งแต่เริ่มมาทำงานที่ ธ.ก.ส.ใหม่ๆ ประเภททานข้าวกลางวันเสร็จ ก็ต้องท้าประลองแข่งครอสเวิร์ดกับเพื่อนร่วมงาน
มาวันนี้ แม้ภารกิจในฐานะผู้จัดการ ธ.ก.ส.มากมาย แต่ก็ไม่เคยห่างเกมครอสเวิร์ด เพราะต้องประลองกับคนที่บ้านที่ชอบเกมนี้เหมือนกัน
ไม่ต้องบอกก็รู้ว่า หลังการแข่งขันใครจะชนะ